[{"text_idx": "#000000", "text": "Advice and information for key life moments"}, {"text_idx": "#000001", "text": "We're here to support your business, from start-up to sale"}, {"text_idx": "#000007", "text": "Mae dyddiad allweddol yn prysur agosa\u0301u! Ar 30ain o Fedi 2020 bydd grym mesurau penodol o dan Ddeddf Coronafeirws 2020 yn dod i ben, a bydd gan landlordiaid hawl i gymryd camau gorfodi yn erbyn tenantiaid safleoedd masnachol sydd heb dalu eu rhent."}, {"text_idx": "#000009", "text": "Gobeithio ddim! Ein gobaith yw y bydd y \u201cCod Ymarfer ar gyfer Perthnasau Eiddo Masnachol yn ystod Pandemig Covid-19\u201d (y Cod) yn atal pethau rhag mynd yn rhy bell."}, {"text_idx": "#000010", "text": "Beth mae\u2019r Cod yn ei ddweud?"}, {"text_idx": "#000013", "text": "Anogir landlordiaid yn frwd i gefnogi busnesau eu tenantiaid os oes modd iddynt wneud hynny. Awgrymir sawl datrysiad y gall landlordiaid eu hystyried, megis:"}, {"text_idx": "#000014", "text": "cytundebau i rannu\u2019r rhent ar gyfer cyfnod pan nad oedd y tenant ar y safle\ncynlluniau talu dros gyfnod penodedig\nlleihad yn y rhent yn gyfnewid am ymestyn y brydles"}, {"text_idx": "#000015", "text": "Yn gyfnewid am hyn, anogir tenantiaid i fod yn agored yngly\u0302n a\u0302\u2019r effaith y mae Covid-19 wedi ei gael ar eu busnesau a rhannu tystiolaeth gyda\u2019u landlord."}, {"text_idx": "#000016", "text": "Mae\u2019r landlordiaid rheiny sy\u2019n barod i roi amser er mwyn deall busnes eu tenantiaid a\u2019u cefnogi wrth iddynt wynebu caledi yn y tymor byr, yn fwy tebygol o elwa o berthynas hir a sicrwydd o ran eu buddsoddiad tymor hir."}, {"text_idx": "#000017", "text": "Mae\u2019r Cod yn cydnabod y bydd costau gwasanaeth ychwanegol ynghlwm wrth weithredu o adeilad sy\u2019n cydymffurfio a\u0302 gofynion iechyd a diogelwch newydd o ran Covid-19, ac mae\u2019n awgrymu y dylid gwneud gorchmynion am da\u0302l gwasanaeth yn amlach, dros gyfnodau byrrach er mwyn helpu tenantiaid i reoli taliadau."}, {"text_idx": "#000022", "text": "Hyd at y dyddiad yma, ni fydd gan landlordiaid yr hawl i ddod a\u0302 phrydles fasnachol i ben am nad yw\u2019r rhent wedi ei dalu. Yn yr un modd, nid yw methiant tenant i dalu rhent am y cyfnod perthnasol bellach yn sail i landlord wrthod tenantiaeth newydd o dan y Ddeddf Landlord a Thenant 1954."}, {"text_idx": "#000024", "text": "Yma yn HCR rydym wedi ein calonogi gan nifer y sgyrsiau agored a thryloyw sydd wedi bod rhwng landlordiaid a thenantiaid. Fe ddylai\u2019r Cod, sydd mewn sawl ffordd yn ceisio cwmpasu\u2019r hyn a ystyrir yn arfer gorau o fewn y maes rheoli asedau, gynorthwyo ymhellach o ran adeiladu ar y sgyrsiau yma."}, {"text_idx": "#000025", "text": "Mae dod o hyd i atebion tymor hir y mae\u2019r landlordiaid a\u2019r tenantiaid yn hapus a\u0302 hwy, yn ogystal a\u0302 dod o hyd i gyfaddawd mewn perthynas sydd eisoes, o bosib yn berthynas anodd ar y gorau, yn rhywbeth yr ydym ni fel cynghorwyr proffesiynol yn annog ein cleientiaid i wneud. Dylai ysbryd y Cod, pe byddai\u2019n cael ei fabwysiadu a\u2019i gyflwyno\u2019n iawn, chwarae rhan allweddol wrth helpu\u2019r farchnad eiddo masnachol yn o\u0302l ar ei thraed. Mae cyfathrebu\u2019n allweddol, ac os nad yw landlordiaid a thenantiaid wedi cychwyn siarad yn barod \u2013 mae angen iddynt gychwyn nawr."}, {"text_idx": "#000027", "text": "Am fwy o wybodaeth a chyngor, cysylltwch a\u0302 Justin Mason ar [email protected] neu ar 07725 242 823."}, {"text_idx": "#000031", "text": "Want news direct to you?"}, {"text_idx": "#000032", "text": "Human Resources from Eagle HR"}]